jkorsvik/nowiki_second_scrape_merged huggingface dataset:
Steel Dawn

Steel Dawn er en amerikansk postapokalyptisk action- og science fiction-film fra 1987 regissert av Lance Hool. Filmen er lagt til en dyster fremtid etter apokalypsen. Krigeren Nomad slår seg ned hos en gruppe settlere som angripes hardt av en bande som er ute etter vannet de kontrollerer. Nomad ender opp som settlernes reddende engel. Hovedrollen spilles av Patrick Swayze, mens sentrale biroller spilles av Lisa Niemi, Christopher Neame, Brion James og Anthony Zerbe.


== Handling ==
Den ensomme krigeren Nomad vandrer gjennom ørkenen etter apokalypsen. Omsider kommer han over en gruppe settlere som er i ferd med å bli utslettet av en bande som er ute etter vannet de kontrollerer. Den ensomme krigeren blir boende sammen med dem og ender opp med å bli deres reddende engel.


== Om filmen ==
Steel Dawn ble innspilt i Namibia.Plottet i filmen har likhetstrekk med westernfilmen Shane.Filmen ble en kommersiell flop da den kun innbrakte $562 000 ved amerikanske kinoer. Produksjonskostnadene er anslått til $3,5 millioner.Den ble ikke satt opp på norske kinoer, men ble utgitt på video av Virgin Video i 1988.


== Rollebesetning ==
Patrick Swayze : Nomad
Lisa Niemi : Kasha
Anthony Zerbe : Damnil
Christopher Neame : Sho
Brion James : Tark
John Fujioka : Cord
Brett Hool : Jux


== Referanser ==


== Eksterne lenker ==
(en) Steel Dawn på Internet Movie Database 
(fr) Steel Dawn på Allociné 
(nl) Steel Dawn på MovieMeter 
(en) Steel Dawn på AllMovie 
(en) Steel Dawn på Turner Classic Movies 
(en) Steel Dawn på Rotten Tomatoes 
(en) Steel Dawn på Box Office Mojo 
Post-Apocalypse (en detaljert beskrivelse av filmen med mange bilder)
Wang Shizhen

Wang Shizhen (kinesisk: 王士珍, Wade-Giles: Wang Shih-chen; født i 1861 i Zhengding i dagens provins Hebei i Kina, død 1. juli 1930) var en kinesisk general og politiker under Republikken Kina.
Han var krigsminister tre ganger (1915–1916 og to ganger i 1917), og statsminister fra 1917 til 1918.
Lars Johan Danbolt

Lars Johan Danbolt (født 24. november 1955 i Molde) er en norsk prest, forsker og professor. Han er forskningsleder ved Religionspsykologisk senter i Sykehuset Innlandet HF og professor II ved Menighetsfakultetet.Danbolt er utdannet prest fra Menighetsfakultetet i 1982. Han har en doktorgrad fra Universitetet i Uppsala fra 1998, med tittelen «De sørgende og begravelsesriten, en religionspsykologisk studie». Han har jobbet som menighetsprest i Gausdal og Elverum, fengselsprest ved Hamar og Ilseng samt sykehusprest ved Sanderud sykehus, Sykehsuet Innlandet HF. 


== Referanser ==


== Eksterne lenker ==
(no) Publikasjoner av Lars Johan Danbolt i forskningsdokumentasjonssystemet CRIStin
(no) Publikasjoner av Lars Johan Danbolt i BIBSYS
Marrybrown

Marrybrown er en internasjonal malaysisk hurtigmatkjede. Kjeden ble etablert i 1981, og har per 2011 restauranter i Malaysia, Kina, India, Sri Lanka, Tanzania, De forente arabiske emirater, Saudi-Arabia, Kuwait og Bahrain. Kjeden selger halalpreparerte hamburgere, kylling, sjømat og risretter.


== Referanser ==
Landschaftsverband Rheinland

Landschaftsverband Rheinland (LVR) er et landskapsforbund i Nordrhein-Westfalen, som ble opprettet i 1953. Det er også en korporasjon innenfor offentlig rett uten overhøyhet (Gebietshoheit) over dens landkretser og kretsfrie byer. Forvaltningssetet er i Köln.
Innenfor rammene av kommunalt selvstyre fungerer LVR som et høyere kommuneforbund med regionale oppgaver.
Geografisk omfatter LVR den nordlige delen av den tidligere prøyssiske Rhinprovinsen 


== Eksterne lenker ==
Offisielt nettsted 
(en) Landschaftsverband Rheinland – kategori av bilder, video eller lyd på Commons
Preußisch Ströhen

Preußisch Ströhen er den nordligste landsbyen i delstaten Nordrhein-Westfalen i Tyskland. Landsbyen ligger i Kreis Minden-Lübbecke og ble gjennom en kommunesammenslåing den 1. januar 1973 innlemmet som en bydel av byen Rahden. Tilføyelsen «Preußisch» ble gjort for å avgrense den fra Ströhen i Wagenfeld i Niedersachsen.
Czech Open (golf)

Czech Open er en golfturnering på Europatouren. Turneringen var på touren første gang i 1994. I 1998 ble den ikke avholdt på grunn av flomkatastrofen i Tsjekkia året før, men var tilbake på Europatouren i 2008. 


== Eksterne lenker ==
Profil på europeantour.com
Bispedømmet Urgell

Bispedømmet Urgell (katalansk: Bisbat d'Urgell, latin: Dioecesis Urgellensis) er et bispedømme i Den katolske kirke i Catalonia i Spania. Det har sete i byen La Seu d'Urgell og dekker det nordvestlige Catalonia og Andorra. Bispedømmet Urgell ble grunnlagt på 500-tallet. Biskopen er ex officio medfyrste av den selvstendige staten Andorra.


== Referanser ==


== Eksterne lenker ==
Offisielt nettsted 
(en) Roman Catholic Diocese of Urgell – kategori av bilder, video eller lyd på Commons
Greve av Urgell

Greve av Urgell var en adelstittel i Catalonia. Den er kjent siden begynnelsen av 800-tallet. I 1413 gikk den sammen med den aragonske krone. Grevskapet omfattet på det meste Alt Urgell, Noguera, Solsonès, Pla d'Urgell, Urgell og Andorra. Hovedstaden var La Seu d'Urgell og senere Balaguer.


== Grever av Urgell ==


=== ca. 798-870 grever utnevnt av karolingerene ===
798-820 Borrell, greve av Urgell og Cerdanya
820-824 Aznar I Galíndez, greve av Aragón, ble tildelt Borrells grevskap mens han var i eksil fra Aragón
824-834 Galindo I Aznárez
834-848 Sunifred I
848-870 Solomon (eller Miró)


=== 870-992 grever fra huset Barcelona ===
870-897 Wilfred den hårete, greve av Barcelona, Girona-Osona og Urgell-Cerdanya
898-948 Sunifred II
948-966 Miró av Barcelona, født ca. 940
966-30. september 992 Borrell II, greve av Barcelona, Girona, Osona


=== 992-1213 grever fra huset Barcelona-Urgell ===
992-1. september 1010 Ermengol I el de Còrdova ("av Cordoba"), født 975, drept i slaget ved Córdoba i 1010
1010–1038 Ermengol II el Peregrí ("pilegrimen"), født 1009, døde på en pilegrimsferd til Jerusalem i 1038
1038–1065 Ermengol III el de Barbastre ("av Barbastro"), født ca. 1033, drept i Barbastro i februar eller mars 1065
1065–11. mars 1092 Ermengol IV el de Gerp ("av Gerp"), født ca. 1056
1092–1102 Ermengol V el de Mollerussa ("av Mollerussa"), født 1078/1079, døde i Mollerussa
1102–1153/1154 Ermengol VI el de Castlla ("av Castilla"), født 1096
1153/1154-1184 Ermengol VII el de València ("av Valencia")
1184–1208/1209 Ermengol VIII el de Sant Hilari ("av Sant Hilari")
1208/1209-1213 Aurembiaix (første gang) da Peter II av Aragón var regent


=== 1213–1228 grever fra huset Cabrera ===

1213–1228 Guerau I av Urgell, IV av Cabrera (usurpator)


=== 1228–1236 grever fra huset Barcelona-Urgell ===
1228–1231 grevinne Aurembiaix (andre gang), fra 1229 med sin ektemann, Peter, sønn av Sancho I av Portugal. Hun døde i 1231
1231–1236 Kong Jakob I av Aragón


=== 1236–1314 grever fra huset Cabrera ===
1236–1243 Ponç I
1243 Ermengol IX
1243–1268 Álvaro el Castellà ("castillaneren")
1268–1314 Ermengol X


=== 1314–1413 grever fra huset Aragón ===
10. november 1314 – 1327 kong Alfonso IV av Aragón, døde 1366
1327–1347 Jakob I av Urgell, prins av Aragón, født 1321, forgiftet i Barcelona i 1347
1347–1408 Peter II av Urgell, født 1340, døde i Balaguer i 1408
1408–31. oktober 1413 Jakob II av Urgell. Da Martin I av Aragón døde var han kandidat til kronen, men kompromisset i Caspe foretrakk Ferdinand av Antequera. Han gjorde opprør og den 31. oktober 1413 overga han seg til kongen. Grevskapet Urgell ble oppløst og grev Jakob døde i fengsel i slottet Xàtiva den 1. juni 1433.


== Referanser ==
Greve av Foix

Greve av Foix var en adelstittel i området Foix nord for Pyreneene i det som i dag er Frankrike. Grevene hersket over grevskapet Foix, men utvidet sin makt i området og la i 1290 Béarn under seg. Den første greve var Roger I av Foix, som hersket 1035/1038-1064. I det trettende og fjortende århundre ble grevene av Foix regnet blant de mektigste i Frankrike. Fra slutten av 1400-tallet ble grevskapet forent med kongedømmet Navarra og kom derfra igjen under kongen av Frankrike. Henrik IV av Frankrike førte også tittelen greve av Foix. I 1607 ble grevskapet integrert i den franske krone.


== Referanser ==
Béarn

Béarn (gascognesk: Bearn eller Biarn; baskisk: Bearno) er en tidligere provins i Frankrike. Den ligger ved foten av Pyreneene i det sørvestlige Frankrike. Området er del av det nåværende departementet Pyrénées-Atlantiques. Hovedstaden i Béarn var Morlaàs (fra ca. 1100), Orthez (fra andre halvdel av 1200-tallet) og Pau (fra midten av 1400-tallet og frem til den franske revolusjonen).
Béarn grenser til de baskiske provinsene Soule og Nedre Navarre i vest, Gascogne (Landes og Armagnac) i nord, Bigorre i øst og Spania (Aragón) i sør.
Navnet Béarn kommer fra Beneharnum en by som ble ødelagt av vikingene rundt 840.
Industriene som er viktige for Béarn i dag er oljenæringen (Elf Aquitaine), flyproduksjon (gjennom helikopterprodusenten Turbomeca), turisme og landbruk.
I Alexandre Dumas' bok de tre musketerer var karakteren d'Artagnan fra Béarn. d'Artagnan er vanligvis referert til som gascognesk, noe som også er riktig, siden Béarn blir ansett som en del av Gascogne.


== Se også ==
Béarnaisesaus
Preussenstadion

Preussenstadion er et fotballstadion i bydelen Lankwitz i bezirk Steglitz-Zehlendorf i Berlin i Tyskland som rommer 3 000 tilskuere, herav 200 sitteplasser. Stadionet er hjemmebanen til BFC Preussen. Ved åpningen den 23. oktober 1938 rommet stadionet 20 000 tilskuere.
Sigrid Valdis

Sigrid Valdis (født 21. september 1935, død 14. oktober 2007) var skuespiller-navnet til Patricia Annette Olson, en amerikansk skuespillerinne. 
Valdis var gift to ganger. Hennes første ekteskap var med forretningsmannen George Gilbert Ateyeh som hun hadde en datter, Melissa, sammen med. Ektemannen Ateyeh døde i 1967. Valdis giftet seg for andre gang den 16. oktober 1970, med skuespiller Bob Crane som hun spilte sammen med ved enkelte anledninger. Sønnen deres ble født i 1971 og deretter pensjonerte Valdis seg fra skuespiller-yrket for en kortere periode. I 1978 flyttet Valdis fra Los Angeles-området etter at ektemannen ble myrdet. I 1980 flyttet Valdis videre til Seattle. Valdis begynte å opptre på slutten av 1950-tallet og hun dukket opp i mindre roller i filmer oghun spilte i flere TV-serier inkludert The Wild Wild West. Valdis døde den 14. oktober 2007, fra lungekreft i Anaheim, California. Hun var 72 år gammel. Hun ble gravlagt ved Westwood Village Memorial Park Cemetery.


== Referanser ==


== Eksterne lenker ==
(en) Sigrid Valdis på Internet Movie Database 
(en) Sigrid Valdis på AllMovie 
(en) Sigrid Valdis hos The Movie Database
Bob Crane

Bob Crane (født 13. juli 1928 i Waterbury i Connecticut, død 29. juni 1978) var en amerikansk skuespiller og discjockey.
Crane ble uteksaminert fra Stamford High School i Connecticut i 1946. Musikk var alltid veldig viktig for Crane, og han begynte å spille trommer veldig tidlig i livet. Han spilte for Connecticut Symphony og Norwalk symfoniorkestre. Den 21. juni 1948 vervet Crane seg til nasjonalgarden og han fikk avskjed i nåde den 1. mai 1950.I 1949 giftet Crane seg med sin kjæreste fra videregående skole, Anne Terzian, og de fikk tre barn, Robert David, Deborah Ann og Karen Leslie, sammen. De ble senere skilt, og Crane giftet seg deretter med Patricia Olsen, en skuespiller hvis artistnavn var Sigrid Valdis. De hadde en sønn, Robert Scott Crane, og adopterte senere datteren Ana Marie.
Crane hadde skuespilleropptredener på The Twilight Zone, Channing, Alfred Hitchcock Presents og General Electric Theater.
Crane ble funnet myrdet i juni 1978, men noe mordvåpen ble aldri funnet. Politiet fant sæd på Cranes døde kropp, noe som indikerer at morderen kan ha ejakulert på kroppen hans etter å ha drept ham. Den skyldige ble aldri funnet og drapet forble offisielt uløst. I juli 1978 ble Bob Crane gravlagt ved Oakwood Memorial Park i Chatsworth i California. Mange år senere fikk Cranes familie gravd opp restene etter ham og begravde den på en annen kirkegård, Westwood Village Memorial Park, som ligger i Westwood i California.


== Referanser ==


== Eksterne lenker ==
Offisielt nettsted 
(en) Bob Crane – kategori av bilder, video eller lyd på Commons 
(en) Bob Crane på Internet Movie Database 
(sv) Bob Crane i Svensk Filmdatabas 
(fr) Bob Crane på Allociné 
(en) Bob Crane på AllMovie 
(en) Bob Crane hos Turner Classic Movies 
(en) Bob Crane hos The Movie Database
Episyklus

En episyklus er en sirkelbevegelse rundt et middelpunkt som i sin tur beveger seg lang periferien på en annen, vanligvis større, sirkel. Episyklusen var et fenomen som man så seg nødt til å skape for å kunne forklare planetenes retrograde bevegelse i det geosentriske verdensbildet.
Selv i Kopernikus' heliosentriske verdensbilde var episykluser nødvendig ettersom han fulgte den aristoteliske ideen om at himmellegemer beveget seg i sirkler. Først da Kepler beskrev planetbanene med sine lover for ellipser ble det mulig å forlate episyklusene.


== Ekvant ==
Normalt ble bevegelsen i sirklene antatt å være likeformet sett fra sirkelens sentrum. Ptolemaios innførte imidlertid begrepet ekvant; ekvanten var det punktet hvis bevegelse rundt så likeformet ut. Ekvanten lå inne i sirkelen, men ved siden av sirkelens sentrum. Ekvanten var Ptolemaios' original-idé. Kopernikus avskaffet ekvanten i sin heliosentriske modell av solsystemet.
Raggsokkjul

Raggsokkjul – en Blues for frosne føtter er en EP med Bjørn-Peder Johansen, utgitt i 2006.


== Sporliste ==
«Raggsokkjul»
«Underle»
«Spesiell»
«Bestefar rodd» (remix)
«Videre»
Ibn ash-Shatir

Ala ad-Din Abu'l-Hasan Ali Ibn Ibrahim Ibn ash-Shatir (født 1304, død 1375) (ابن الشاطر) var en arabisk astronom, matematiker, ingeniør og oppfinner som jobbet som muwaqqit (موقت, religiøs tidsvokter) ved Omajademoskeen i Damaskus. 
Hans viktigste astronomiske avhandling var Kitab nihayat al-sul fi tashih al-usul, hvor han drastisk reformerer Ptolemaios' modeller av solen, månen og planetene med innføringen av sine egne ikke-ptolemeiske modeller som eliminerer episyklusen i solmodellen, som ved å introdusere ekstra episykluser via Tusi-par eliminerer eksentrisiteten i planetmodellene og som eliminerer all eksentrisitet, episykluser og ekvanter i månemodellen.


== Referanser ==
Blå sjel

Blå sjel er et musikkalbum med Bjørn-Peder Johansen, utgitt i 2010.


== Sporliste ==
«Blå sjel»
«Starte band»
«Pappaperm»
«Vise te trøst for oss alle»
«Hatten»
«Så me tebake»
«Sanders vise»
«Ole Harry»
«Jimis blues»
«Aargangsvin»
«Løftet»
Kim Robert Nyborg

Kim Robert Nyborg (født i 9. desember 1988) er en norsk fotballspiller som fra 31. desember 2019 er klubbløs.
Nyborg har tidligere spilt for Eiger IL, Bryne og Levanger.


== Referanser ==


== Eksterne lenker ==
(en) Kim Robert Nyborg – Transfermarkt
Pourquoi Pas Island

Pourquoi Pas Island  er en øy i Antarktis, beliggende i Marguerite Bay utenfor vestkysten av Antarktishalvøya. Den er om lag 26 kilometer lang og mellom åtte og 18 kilometer bred. Øyas høyeste punkt, Mount Verne, måler 1635 moh. og dominerer den søndre delen av øya.Sørvestsiden av øya ble observert av Jean-Baptiste Charcots andre antarktisekspedisjon 1908–1910. Øya ble kartlagt mer grundig av British Graham Land Expedition (BGLE) 1934–37, og den ble da navngitt etter Charcots ekspedisjonsskip, «Pourquoi-Pas?».


== Se også ==
Liste over øyer i Antarktis


== Referanser ==
DS «Pasop»

DS «Pasop» er et av de minste norske dampskipene som fremdeles eksisterer.
Skipet ble bygget som tømmersleper i 1908 av Glommen Mekaniske verksted AS for Fløtnigsforeningen. Den ble utstyrt med en 2 sylindret compound-maskin.
Opprinnelig var DS «Pasop» 35 fot lang, men da den ble satt i drift, viste det seg at den var for kort, slik at akterdekket ble presset ned under vann ved tunge slep. Skipet ble derfor forlenget med 8 fot i 1928 og var deretter i bruk som tømmersleper på Haldenkanalen til 1959, da den ble solgt som lystbåt.
1973 ble DS «Pasop» solgt på auksjon og flyttet fra Haldenkanalen til Oslofjorden. Eieren, Pål Ulsteen, donerte båten 1996 til Stiftelsen D/S Engebret Soot. Samme år ble den flyttet til Haldenkanalen, der restaurering ble påbegynt i Ørje.


== Eksterne lenker ==
Om DS «Pasop» hos Stiftelsen D/S Engebret Soot
Four Hits: Margaret Berger

Four Hits: Margaret Berger er en EP med Margaret Berger, utgitt i juni 2011.


== Sporliste ==
«Lifetime Guarantee»
«Samantha»
«Will You Remember Me»
«Chameleon»
Vasaloppet 2011

Vasaloppet 2011 ble arrangert den 6. mars 2011, og var den 87. utgaven av Vasaloppet. For 2011 var Frida Dahl kranskulla og Anders Solin var kransmas. Herreklassen ble vunnet for andre året på rad av Jörgen Brink med tiden 3.51.51, det var den sjette raskeste seierstiden i vasaloppets historie. Dameklassen ble vunnet for første gang av Jenny Hansson på 4.25.30. Totalt kom det 14 730 løpere (hvorav 1 532 damer og 13 198 herrer) til start.


== Resultat, herrer ==
Not: Pl = Plassering, Nr = Startnummer, Tid = Sluttid


== Resultat, damer ==
Not: Pl = Plassering, Nr = Startnummer, Tid = Sluttid


== Spurtpriser ==
Herrer

Damer


== Delkontroller ==


== Referanser ==


== Eksterne lenker ==
Vasaloppets hjemmeside
Tusi-par

Tusi-par er et matematisk verktøy der en liten sirkel roterer inne i en større sirkel med to ganger diameteren til den lille sirkelen. Sirklenes rotasjon skaper et punkt på den lille sirkelens omkrets som svinger frem og tilbake i en lineær bevegelse langs en diameter for den store sirkelen. Mekanismen kan forstås som effekten av en spesiell hyposykloide.
Den ble utviklet i det 13. århundre av den persiske astronomen og matematikeren Nasir al-Din al-Tusi som en del av en planetarisk modell som gikk bort fra ekvanten som ble introdusert i Ptolemaios' Almagest tusen år tidligere.


== Eksterne lenker ==
(en) Tusi-couple – kategori av bilder, video eller lyd på Commons
Back to Basics

Back to Basics er det femte albumet til den amerikanske artisten Christina Aguilera og som ble lansert 10. august 2006 av RCA Records.


== Sporlist ==


=== CD1 ===
Intro (Back to Basics)
Makes Me Wanna Pray
Back in the Day
Ain't No Other Man
Understand
Slow Down Baby
Oh Mother
F.U.S.S.
On Our Way
Without You
Still Dirrty
Here to Stay
Thank You


=== CD 2 ===
Enter the Circus
Welcome
Candyman
Nasty Naughty Boy
I Got Trouble
Hurt
Mercy on me
Save Me from Myself
The Right Man


== Eksterne lenker ==
(en) Back to Basics på Apple Music 
(en) Back to Basics på Discogs 
(en) Back to Basics på MusicBrainz 
(en) Back to Basics på Spotify 
(en) Back to Basics på Spotify 
(en) Back to Basics på AllMusic
Liberals d’Andorra

Liberals d'Andorra, tidligere Partit Liberal d'Andorra (PLA), er et politisk parti i Andorra. Det ble grunnlagt i 1992 og har vært et viktig regjeringsparti. Partiet hadde statsministeren fra 1994 til 2009. 
Partit Liberal d'Andorra ble etablert i 1992 som Unió Liberal. Det er medlem av Den liberale internasjonale og Det europeiske liberale, demokratiske og reformistiske parti.Foran valget i 2009 gikk partiet med i Coalició Reformista. I valget i 2011 stilte PLA til valg i felleslisten Demòcrates per Andorra. Denne vant 53,35 % av stemmene og et flertall på 20 mandater i en nasjonalforsamling på 28 representanter. Alliansen vant dermed regjeringsmakten. I 2015 gikk partiet til valg på egne lister. Ved valget 1. mars 2015 fikk partiet 27,7 % og åtte mandater. Det stilte sammen med Unió Laurediana i Sant Julià de Lòria og uavhengige i La Massana.


== Referanser ==


== Eksterne lenker ==
(ca) Offisielt nettsted
Partit Socialdemòcrata

Partit Socialdemòcrata (PS) er et politisk parti i Andorra. Det ble grunnlagt i 2000. Partiet satt med regjeringsmakten fra 2009 til 2011. 
I valget i 2011 ble PS nest største parti med 34,8 % av stemmene og 6 seter. Ved valget 1. mars 2015 stilte partiet lister sammen med Verds d'Andorra, Iniciativa Ciutadana (IC) og andre. Felleslisten fikk 23,5 % av stemmene og tre mandater.Partit Socialdemòcrata er medlem av Sosialistinternasjonalen og har observatørstatus i Det europeiske sosialdemokratiske partiet.


== Referanser ==


== Eksterne lenker ==
(ca) Offisielt nettsted
Budha

Innen hinduistisk mytologi er Budha (sanskrit: बुध) navnet på planeten Merkur, en sønn av Chandra (månen)  med Tara eller Rohini. Han er også guden for handelsvarer og beskytter av handelsmenn.
De fire elementer

De fire elementer viser til konseptet i antikkens Hellas om de fire stofflige bestanddelene ild (🜂), jord (🜃), luft (🜁), og vann (🜄), som alle stoffer består av ifølge Aristoteles' elementlære. Aristoteles hypotetiserte også et åndelig element, eteren, som ble til alkymistenes pneuma og kvintessensen (🜀). Disse var antatt å forklare naturen og kompleksiteten i all materie for enklere substanser.Også oldtidens kulturer i Egypt, Babylonia, Japan, Tibet, og India hadde lignende lister, tidvis refererte i lokale språk til «luft» som «vind» og det femte element som «tomrom» (vakuum). Det kinesiske Wu Xing-systemet («De fem elementene») listet tre (木 mù), ild (火 huǒ), jord (土 tǔ), metall (金 jīn), og vann (水 shuǐ), skjønt disse er beskrevet mer som energier eller overganger enn som stoffer.


== Se også ==
Elementærånder


== Referanser ==


== Eksterne lenker ==
(en) Classical elements – kategori av bilder, video eller lyd på Commons
DS «Ara»

DS «Ara» er et av de minste norske dampskipene som fremdeles eksisterer.
Skipet ble bygget i 1910 av C.J. Wennberg Mek. Verkstad som DS «Alster» for Alster Bruk och Valsekvarn ved Karlstad, det hadde en lengde på 17,8 m og en bredde på 3,6 m. I 1954 ble båten overtatt av Fløtningsforeningen og flyttet fra Vänern til Haldenkanalen, den fikk navnet DS «Ragnvald Bødtker» og ble drevet som tømmersleper.
1964 ble den solgt og fikk navnet DS «Ara». 2010 ble den kjøpt av DS Turisten AS, og restaurering ble påbegynt i Strømsfoss.


== Eksterne lenker ==
Om DS «Ara» hos D/S Turisten
Erik Pauelsen

Erik Pauelsen (født 2. eller 14. oktober 1749 i Bygom, Østerbølle sogn, død 20. februar 1790 i København) var en dansk kobberstikker og kunstmaler som særlig er kjent for sine landskapsmalerier.

Pauelsen ble utdannet ved Kunstakademiet i 1777 og reiste i 1780–1783 til Hamburg, Düsseldorf, Berlin, Paris og Roma. Blant hans inspirasjonskilder var Vigilius Eriksen, Angelica Kauffmann, Claude Lorrain og Aelbert Jacobsz Cuyp.Han utførte mange portretter, blant annet av Johannes Ewald fra ca. 1780, Søren Gyldendal med ektefelle i 1780 og Friederike Brun med datteren Ida i 1789. 
Pauelsens mest betydningsfulle verk er allikevel landskapsmaleriene. Et gjennomgående motiv her var norsk natur. Han var også kjent for sine prospekter fra både Danmark og Norge, utgivelsen av disse var støttet av kronprins Frederik, den senere Frederik VI.Pauelsen ble medlem av flere europeiske kunstakademier, men oppnådde aldri samme anerkjennelse i samtiden som Jens Juel og Nicolai Abildgaard. Det kan synes som Pauelsens selvtillit fikk en knekk da Jens Juel både ble utnevnt til hoffportrettmaler og professor ved Kunstakademiet og han begikk selvmord i 1790.


== Referanser ==


== Eksterne lenker ==
(en) Erik Pauelsen – kategori av bilder, video eller lyd på Commons 
Artikkelen har ingen egenskaper for filmpersondatabaser i Wikidata
(da) Erik Pauelsen på Kunstindeks Danmark / Weilbachs Kunstnerleksikon
(no) Kunstnerne oppdager Norge, artikkel hos Norgeshistorie.no
Preußen Münster

Preußen Münster, egentlig Sportclub Preußen 06 e.V. Münster, er en fotballklubb fra Münster i Tyskland. Klubben var i 1963 blant de opprinnelige grunnleggerne av den tyske Bundesliga. Klubben spiller med svarte, hvite og grønne drakter, og benytter som logo den prøyssiske ørnen.
I sesongen 2010/2011 vant klubben Regionalliga West, og rykket opp til 3. Liga (DFB).


== Plasseringer ==


== Eksterne lenker ==
www.scpreussen-muenster.de
Spillerstall - Transfermarkt